ข้อบังคับการยาสูบแห่งประเทศไทยว่าด้วยการปฏิบัติงานของผู้ว่าการและการมอบให้ผู้อื่นปฏิบัติงานแทนผู้ว่าการพ.ศ. ๒๕๖๑[๑] โดยที่คณะกรรมการการยาสูบแห่งประเทศไทย เห็นสมควรกำหนดให้มีข้อบังคับเกี่ยวกับการปฏิบัติงานของผู้ว่าการการยาสูบแห่งประเทศไทยและการมอบให้ผู้อื่นปฏิบัติงานแทนผู้ว่าการการยาสูบแห่งประเทศไทยอาศัยอำนาจตามความในมาตรา ๑๗ (๕) มาตรา ๒๔ และมาตรา ๒๕แห่งพระราชบัญญัติการยาสูบแห่งประเทศไทย พ.ศ. ๒๕๖๑คณะกรรมการการยาสูบแห่งประเทศไทยจึงวางข้อบังคับไว้ ดังต่อไปนี้ข้อ ๑ข้อบังคับนี้เรียกว่า ข้อบังคับการยาสูบแห่งประเทศไทย ว่าด้วยการปฏิบัติงานของผู้ว่าการและการมอบให้ผู้อื่นปฏิบัติงานแทนผู้ว่าการพ.ศ. ๒๕๖๑ข้อ ๒ข้อบังคับนี้ให้ใช้บังคับตั้งแต่วันที่ ๑๕ พฤษภาคม พ.ศ. ๒๕๖๑ เป็นต้นไปข้อ ๓ ในข้อบังคับนี้ยสท. หมายความว่า การยาสูบแห่งประเทศไทยคณะกรรมการ หมายความว่า คณะกรรมการการยาสูบแห่งประเทศไทยผู้ว่าการ หมายความว่า ผู้ว่าการการยาสูบแห่งประเทศไทยพนักงาน หมายความว่า พนักงานของการยาสูบแห่งประเทศไทยลูกจ้าง หมายความว่า ลูกจ้างของการยาสูบแห่งประเทศไทยหมวด๑การปฏิบัติงานของผู้ว่าการ ข้อ ๔ ผู้ว่าการต้องรับผิดชอบควบคุมการปฏิบัติงานภายในยสท. กำหนดแนวทางและแผนดำเนินงานและลำดับความสำคัญของแผนดำเนินงานให้เป็นไปตามนโยบายที่คณะกรรมการกำหนดรวมทั้งกำกับเร่งรัดติดตาม และประเมินผลการปฏิบัติงานของ ยสท.ข้อ ๕ผู้ว่าการต้องรับผิดชอบต่อคณะกรรมการในการบริหารกิจการของ ยสท. ตามภารกิจวัตถุประสงค์และเป้าหมายที่คณะกรรมการกำหนด รวมทั้งดำเนินการอื่นใดในทางที่จะก่อให้เกิดประโยชน์และผลดีแก่ ยสท.อย่างมีประสิทธิภาพ โดยยึดหลักความคุ้มค่า โปร่งใส มีประสิทธิภาพและประสิทธิผลและตรวจสอบได้หมวด๒การมอบให้ผู้อื่นปฏิบัติงานแทนผู้ว่าการในส่วนที่เกี่ยวกับการบริหารงาน ข้อ ๖การปฏิบัติงานบริหารกิจการของ ยสท.ที่ผู้ว่าการพึงปฏิบัติหรือดำเนินการในการสั่งการอนุญาตหรือการอนุมัติตามกฎหมายระเบียบ ข้อบังคับ หรือคำสั่งใด ผู้ว่าการจะมอบอำนาจเป็นหนังสือให้รองผู้ว่าการผู้อำนวยการฝ่าย หรือผู้ดำรงตำแหน่งที่เทียบเท่า และหัวหน้าส่วนงานต่าง ๆปฏิบัติการแทนผู้ว่าการก็ได้ข้อ ๗ในกรณีที่ผู้ว่าการไม่อาจปฏิบัติหน้าที่ได้ด้วยเหตุหนึ่งเหตุใดและมิได้มีการแต่งตั้งผู้รักษาการแทน ให้รองผู้ว่าการตามลำดับอาวุโสและอยู่ปฏิบัติงานที่สำนักงานเป็นผู้รักษาการแทนผู้ว่าการหรือตามแต่คณะกรรมการจะมีความเห็นเป็นอย่างอื่นหมวด๓การมอบให้ผู้อื่นปฏิบัติงานแทนผู้ว่าการในส่วนที่เกี่ยวกับบุคคลภายนอก ข้อ ๘ในส่วนที่เกี่ยวข้องกับบุคคลภายนอก ผู้ว่าการจะมอบอำนาจให้บุคคลคนใดคนหนึ่งหรือหลายคนเป็นผู้รับมอบอำนาจกระทำการแทนผู้ว่าการอย่างใดอย่างหนึ่ง ทั้งนี้จะตั้งไว้เฉพาะเวลาหนึ่งหรือตลอดไปหรือเฉพาะกิจการอันใดอันหนึ่งเป็นครั้งคราวก็ได้ดังนี้(๑) การทำนิติกรรมใด ๆ(๒) ดำเนินการใด ๆอันเป็นขั้นตอนที่จำเป็นต้องปฏิบัติเพื่อให้การดำเนินการนั้นสำเร็จได้ตามวัตถุประสงค์ข้อ ๙ผู้รับมอบอำนาจมีอำนาจกระทำการที่ได้รับมอบอำนาจนั้นในฐานะเป็นผู้กระทำในนามของ ยสท. และเป็นผู้กระทำการแทน ยสท.ข้อ ๑๐ผู้รับมอบอำนาจจะมอบอำนาจให้บุคคลอื่นปฏิบัติกิจการที่ได้รับมอบอำนาจมานั้นแทนมิได้เว้นแต่ผู้ว่าการจะได้กำหนดไว้เป็นการเฉพาะเรื่องให้สามารถกระทำการนั้นได้ข้อ ๑๑ผู้รับมอบอำนาจจะปฏิบัติการให้แตกต่างหรือนอกเหนือไปจากที่ได้รับมอบอำนาจมิได้หากฝ่าฝืนนอกจากจะได้รับการพิจารณาโทษทางวินัยแล้วผู้ฝ่าฝืนยังต้องรับผิดชดใช้ความเสียหายอันเกิดแก่ ยสท. เฉพาะเหตุแห่งการฝ่าฝืนนั้นด้วยแล้วแต่กรณี เว้นแต่ผู้ว่าการจะได้ให้สัตยาบันแก่การกระทำนั้นภายในสิบห้าวันนับแต่วันที่ทราบการฝ่าฝืนข้อ ๑๒การมอบอำนาจให้ทำเป็นหนังสือซึ่งจะทำไว้ล่วงหน้าและเป็นการประจำก็ได้ และอย่างน้อยให้แสดงรายละเอียด ดังต่อไปนี้(๑) ชนิด ลักษณะ หรือประเภทของกิจการ เช่น การขายพัสดุสิ่งของและการลงนามในเช็คเป็นต้น(๒) ขอบเขตของการกระทำของผู้รับมอบอำนาจ(๓) ระยะเวลาแห่งการมอบอำนาจ (ถ้ามี)ข้อ ๑๓ให้ผู้ว่าการมีอำนาจวางระเบียบหรือออกคำสั่งใด ๆเกี่ยวกับการบริหารงานและการมอบอำนาจเพื่อปฏิบัติตามข้อบังคับนี้ประกาศ ณ วันที่ ๒๓ พฤษภาคม พ.ศ. ๒๕๖๑พลโท สุรไกร จัตุมาศประธานกรรมการการยาสูบแห่งประเทศไทยพรวิภา/จัดทำ๑๗ มกราคม ๒๕๖๒นุสรา/ตรวจ๑๘ มกราคม ๒๕๖๒[๑] ราชกิจจานุเบกษาเล่ม ๑๓๕/ตอนพิเศษ ๒๐๐ ง/หน้า ๒๙/๒๐ สิงหาคม ๒๕๖๑